סינאיה

סינאיה (ברומנית: Sinaia) היא עיר קיט ברומניה, בעמק הפרחובה, במחוז פרחובה, במרחק של כ-60 ק"מ מהעיר פלוישט ו-35 ק"מ מהעיר ברשוב. סינאיה ממוקמת על מורדות הרי בוצ'ג'י (Bucegi) בגובה שבין 798 ובין 1,055 מטר מעל פני הים. סביב העיר רואים את המורדות המיוערים של ההרים פורניקה (Furnica, "הנמלה"), זגרבורה (Zgarbura), קולצי לוי ברבש (Colţii lui Barbeş, "הניבים של המזוקן") וקולמאה איזבורולוי (Culmea Izvorului, "פסגת המעיין"). במרחק של 125 קילומטרים נמצאת עיר הבירה, בוקרשט ובמרחק של 106 ק"מ – נמל התעופה הבינלאומי בוקרשט אנרי קואנדה (עד 2004 נקרא "נמל התעופה בוקורשטי-אוטפני"). האטרקציות התיירותיות העיקריות הן: ארמון פלש ששימש למגורי הקיץ של המלך קרול הראשון מלך רומניה, מנזר סינאיה והקזינו המקומי. העיר סינאיה קרויה על שם הר סיני. מייסד העיר, הספטאר מיכאיל קנטקוזינו, אחיו של השליט שרבאן קנטקוזינו, שערך מסע לארץ הקודש וביקר בהר סיני, במנזר סנטה קתרינה, בנה מנזר לזכר מסעו וחזרתו בשלום בשנת 1690 ומסביב למנזר התפתחה העיר. ערים תאומות איטליה אאוסטה, איטליה מונטנגרו צטיניה, מונטנגרו ישראל הוד השרון, ישראל ישראל דימונה, ישראל קישורים חיצוניים אתר האינטרנט הרשמי של סינאיה (ברומנית) אתר עירית סינאיה משה גלעד, טיול בסינאיה: הפנינה של הקרפטים היא סיבה טובה לצאת מבוקרשט, באתר הארץ, 14 באוגוסט 2018 סינאיה, באתר אנציקלופדיה בריטניקה (באנגלית)